CELEX: 31985R0370
Language: el
Date: 1985-02-13 00:00:00
Title: Κανονισμός (ΕΟΚ) αριθ. 370/85 της Επιτροπής της 13ης Φεβρουαρίου 1985 περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 86) καταγωγής Φιλιππίνων

Avis juridique important

|

31985R0370

Κανονισμός (ΕΟΚ) αριθ. 370/85 της Επιτροπής της 13ης Φεβρουαρίου 1985 περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 86) καταγωγής Φιλιππίνων  

Επίσημη Εφημερίδα αριθ. L 044 της 14/02/1985 σ. 0012 - 0013

***** ΚΑΝΟΝΙΣΜΟΣ (ΕΟΚ) αριθ. 370/85 ΤΗΣ ΕΠΙΤΡΟΠΗΣ  της 13ης Φεβρουαρίου 1985  περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 86) καταγωγής Φιλιππίνων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3762/83 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο, κλωστοϋφαντουργικών προϊόντων (κατηγορίας 86) καταγωγής Φιλιππίνων, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στις Φιλιππίνες, στις 13 Δεκεμβρίου 1984, αίτηση διαβουλεύσεων·  ότι, εν αναμονή του αποτελέσματος των διαβουλεύσεων, οι εισαγωγές στο Ηνωμένο Βασίλειο υπήχθησαν σε προσωρινό ποσοτικό όριο για την περίοδο από 13 Δεκεμβρίου 1984 έως 12 Μαρτίου 1985 με τον κανονισμό (ΕΟΚ) αριθ. 3608/84 της Επιτροπής (3)·  ότι, ως αποτέλεσμα των διαβουλεύσεων που διεξήχθησαν στις 24 Ιανουαρίου 1985, συμφωνήθηκε να υπαχθούν τα εν λόγω προϊόντα σε ποσοτικό περιορισμό για τα έτη 1985 και 1986·  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από τις Φιλιππίνες μεταξύ της 1ης Ιανουαρίου 1985 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για το 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή, στο Ηνωμένο Βασίλειο, των προϊόντων καταγωγής Φιλιππίνων, της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τις Φιλιππίνες προς το Ηνωμένο Βασίλειο προ της ημερομηνίας ενάρξεως ισχύος του κανονισμού (ΕΟΚ) αριθ. 3608/84, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα πριν από την ημερομηνία αυτή.  2. Οι εισαγωγές των προϊόντων που αναφέρονται στο άρθρο 1 και που αποστέλλονται από τις Φιλιππίνες προς το Ηνωμένο Βασίλειο από την ημερομηνία ισχύος του κανονισμού (ΕΟΚ) αριθ. 3608/84, συνεχίζουν να υπόκεινται στο σύστημα διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες των προϊόντων που αναφέρονται στο άρθρο 1 και που αποστέλλονται από τις Φιλιππίνες στο Ηνωμένο Βασίλειο από 1ης Ιανουαρίου 1985 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Φεβρουαρίου 1985.  Για την Επιτροπή  Willy DE CLERCQ  Μέλος της Επιτροπής    (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 380 της 31. 12. 1983, σ. 1.  (3) ΕΕ αριθ. L 333 της 21. 12. 1984, σ. 36.   ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση του  Κοινού  Δασμολογίου   // Κώδικας  ΝΙΜΕΧΕ  (1985)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες  // Ποσοτικό όριο από  1 Ιανουαρίου  έως 31 Δεκεμβρίου   //   //   //   //   //   //   //   //   // 86   // 61.09  Α  Β  Γ  Ε   //  61.09-20, 30, 40, 80  // Κορσέδες, ζώναι-κορσέδες, κορσέδες άνευ ελασμάτων, στηθόδεσμοι, τιράνται και παντοειδή συγκρατήματα περιποδίων και περικνημίδων και παρόμοια είδη, άπαντα εξ υφάσματος πλεκτού, ή μη, έστω και ελαστικού:  Κορσέδες, ζώναι-κορσέδες, κορσέδες άνευ ελασμάτων, τιράνται και παντοειδή συγκρατήματα περιποδίων και περικνημίδων και παρόμοια είδη έτερα των μπούστων, εξ υφάσματος ή πλεκτά, έστω και ελαστικά  // Φιλιππίνες  // Ηνωμένο  Βασίλειο  // 1 000  τεμάχια  // 1985: 700  1986: 735   //   //   //   //   //   //   //   //